**Prvi simptomi raka pluća**



October 22, 2013   [Kancer](http://www.kancer.rs/category/kancer/)



Obratite pažnju na to koji su prvi simptomi **raka pluća,** jer je upravo u tom najranijem stadijumu rak izlečiv u više od 50% slučajeva. Ako uporedimo rak koji je metastazirao njegova izlečivost je negde tek oko 2%.

**Depresija i promene raspoloženja**

Ako u poslednje vreme patite od letargije, manjka energije, lošeg raspoloženja, imate napade panike a tome inače niste skloni, obavezno se javite lekaru. Naučnici su ustanovili da rak pluća može izazivati depresiju, anksioznost i promene raspoloženja. Uzrok ovim psihičkim promenama još nije poznat.

**Česte bolesti**

Ako ste u poslednje vreme čest bolesni, patite od prehlade, gripa, bronhitisa razlog tome može biti jako slab imunitet ili **rak pluća**. Simptomi su slični gripu, prehladi i infekciji, jedino je razlika u njihovom trajanju. Ako su ovi simptomi prisutni duže vreme obavezno se javite lekaru. Kada se ćelije raka šire po tkivu pluća dolazi do simptoma sličnim prehladi i gripu. Rak čini osobu preosetljivom na bolesti i infekcije, oslabljen je imuni sistem pa telo ne može da se izbori sa mikroorganizmima.

**Neobjašljiv gubitak težine**

Ako gubite na težini bez razloga i hrana vam je postala bezukusna i odbojna važno je otkriti uzrok ovim promenama. Neki ljudi zaboravljaju na obrok, drugi postaju brzo siti a neki osećaju mučninu nakon obroka. Ako ovi simptomi nisu bili prisutni pre, obavezno se javite lekaru. Kada ulažete veći napor u disanje vaš apetit može biti znatno smanjen. Bol u stomaku i gubitak apetita nastaju ako se rak proširio na jetru.

**Nenormalan rast dojki kod muškaraca**

Kako se tumor širi on oslobađa razne hormone koji putujući krvotokom mogu dovesti do rasta grudi. Čak je 20% pacijenata ovo navelo kao prvi simptom. Povećanje grudi može biti uzrokovano debljanjem ili mnogo ozbiljnijim problemom. Može biti na obe ili na samo jednoj dojci i svakako ga treba prijaviti lekaru.

**Bolni i zadebljani prsti**

Zadebljanje vrhova prstiju se često dovodi u vezu sa artritisom ali je najčešće uzrok **rak pluća**. Prsti su zadebljani, otečeni, crveni, bolni. Javljaju se gubitak fine motorike i nespretnost u prstima. Rak pluća uzrokuje otpuštanje raznih supstanci u krvotok što podstiče rast tkiva vrhova prstiju i tkiva ispod noktiju.

**Gubitak daha**

Može biti povezan sa mnogim drugim bolestima kao i sa rakom pluća. Ako osećate da niste u formi, otežano dišete, često pročišćavate grlo, imate suvi kašalj, promukli ste, imate krv u ispljuvku obavezno se javite lekaru.

**Slabost u mišićima**

Ovo takođe može biti jedan od prvih znakova raka pluća. Slabost nastaje kada štetne materije putujući krvotokom dolaze do mišića. Ove materije mogu da oslabe čak i funkciju mozga. Ako osećate umor pri najmanjim naporima i postali ste jako zaboravni javite se lekaru.

**Bol u grudima, leđima, ramenima**

Ovi simptomi u vidu dugotrajnog bola javljaju se kod 25% obolelih od raka pluća.